The Big Red One

The Big Red One ass en US-amerikanesche Krichsfilm vum Samuel Fuller aus dem Joer 1980.

 Ëm wat geet et am Film? 
De Film erzielt de Wee vun der US-amerikanescher 1. Infanterie Divisioun (The Big Red One) am Zweete Weltkrich vun der Landung an Algerien (1942), iwwer Sizilien (1943), d'Landung an der Normandie (1944) bis zur Befreiung vum Konzentratiounslager Falkenau an der Tschechoslowakei.
 Soss 
De Samuel Fuller war selwer als Zaldot am Zweete Weltkrich an der US-amerikanescher 1. Infanterie Divisioun.

De Samuel Fuller war net d'Accord mat der vum Produzent zesummegeschniddener Kinosversioun vum Film. En hat awer ni d'Méiglechkeet fir selwer en Director's Cut ze realiséieren. Nom Fuller sengem Doud huet de Filmkritiker a Filmproduzent Richard Schickel nom Originaldréibuch mam Material aus den Archive vu Warner Bros de Film nei geschnidden. Déi Versioun ass 49 Minutte méi laang wéi déi éischt Kinosversioun vum Film.

 Um Spaweck 
 Kritik vum Roger Ebert (1980)
 Kritik vum R. Ebert (2004)
 DE Film op Filmzentrale

Kategorie:US-amerikanesch Krichsfilmer
Kategorie:US-amerikanesch Filmer
Kategorie:Filmer vum Samuel Fuller
Kategorie:Filmer iwwer den Zweete Weltkrich